สภานิติบัญญัติแห่งชาติ เตรียมพิจารณาร่างกฎหมายสำคัญหลายฉบับ
สภานิติบัญญัติแห่งชาติ เตรียมพิจารณาร่างกฎหมายสำคัญหลายฉบับ โดยรวมถึงร่างพระราชบัญญัติคุ้มครองประชาชนในการทำสัญญาขายฝากที่ดินเพื่อเกษตรกรรมหรือที่อยู่อาศัย พ.ศ. ....         การประชุมสภานิติบัญญัติแห่งชาติ หรือ สนช. เป็นพิเศษ ในเวลา 09.00 น. วันนี้ (26 ธ.ค.61) มีวารพิจารณาร่างพระราชบัญญัติที่คณะรัฐมนตรีเสนอ จำนวน 11 ฉบับ ได้แก่ ร่างพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. .... ร่างพระราชบัญญัติมาตรฐานทางจริยธรรม พ.ศ. .... ร่างพระราชบัญญัติหลักทรัพย์และตลาดหลักทรัพย์ (ฉบับที่ ..) พ.ศ. ....  ร่างพระราชบัญญัติคุ้มครองประชาชนในการทำสัญญาขายฝากที่ดินเพื่อเกษตรกรรมหรือที่อยู่อาศัย พ.ศ. ....  ร่างพระราชบัญญัติคุ้มครองแรงงานในงานประมง พ.ศ. .... ร่างพระราชบัญญัติโรงงาน (ฉบับที่ ..) พ.ศ. ....  ร่างพระราชบัญญัติการนิคมอุตสาหกรรมแห่งประเทศไทย (ฉบับที่ ..) พ.ศ. ....  ร่างพระราชบัญญัติป่าชุมชน พ.ศ. ....  ร่างพระราชบัญญัติอุทยานแห่งชาติ พ.ศ. ....  และร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนการบริจาคให้แก่พรรคการเมือง)       นอกจากนี้ ยังมีวาระการขอขยายเวลาการพิจารณาร่างพระราชบัญญัติวัตถุอันตราย (ฉบับที่ ..) พ.ศ. ....  ร่างพระราชบัญญัติกองทุนน้ำมันเชื้อเพลิง พ.ศ. ....  ร่างพระราชบัญญัตินโยบายการท่องเที่ยวแห่งชาติ (ฉบับที่ ..) พ.ศ. .... ร่างพระราชบัญญัติสภาตำบลและองค์การบริหารส่วนตำบล (ฉบับที่ ..) พ.ศ. .... ร่างพระราชบัญญัติเทศบาล (ฉบับที่ ..) พ.ศ. ....  และร่างพระราชบัญญัติองค์การบริหารส่วนจังหวัด (ฉบับที่ ..) พ.ศ. ....